Ferrari Enzo

250p|desno|Enzo Ferrari
**Ferrari Enzo** je supersportski automobil koji proizvodi Ferrari, a nazvan je po osnivaču firme Enzi Ferrariju. Automobil pokreće V12 motor, koristi F1 tehnologiju i aktivna aerodinamička krila.

## Ime 
Pravo ime modela je *Enzo Ferrari* (Enzo pa Ferrari), po osnivaču firme Ferrari. Ako ispred imena modela koristimo ime kompanije, puno ime modela je *Ferrari Enzo Ferrari*.

## Stvaranje cestovnog bolida 
Glavna namjera je bila stvoriti auto što bliže cestovnoj izvedbi bolida Formule 1. Sam izgled modela Enzo Ferrari u mnogome podsjeća na bolid F1, posebno naprijed. Za izradu su korišteni materijali kao i tehnologija koja se koristi u F1. Volan jako liči na onaj iz F1, sa raznim prekidačima i mjenjačem na samom volanu.
mini|lijevo|248p|2003 Enzo Ferrari (zadnji kraj).
Dugogodišnji saradnik Ferrarja, Pininfarina, je zaslužan za originalni dizajn, iako po mnogima i nije lijep kao F50. U razvoju je učestvovao i Michael Schumacher koji je testirao model, a sprovedeni su i brojni aerodinamički testovi.

## Krajnji rezultat 
Enzo Ferrari ima izgled cestovnog bolida F1, a sa dodatnim krilom koje kontroliše kompjuter obezbijeđena je i značajna količina daunforsa prilikom brze vožnje. Pri brzini od 217&nbsp;km/h (135 milja/h) skoro pola tone pritišće auto i daje mu veću stabilnost. Najniža tačka na autu je samo 99&nbsp;mm od tla, tako da vozač u slučaju potrebe može (komandom na volanu) podići prednji ovjes za nekoliko centimetara. Pod je posebno urađen, tako da bukvalno isisa vazduh ispod auta. Zbog uštede na težini izostavljeni su brojni detalji, tako da Enzo Ferrari nema ni muzički sistem.

Motor je od 6,0 litara V12, sa 4 ventila po cilindru, snage 485&nbsp;kW (660 KS) pri 7800 obr/min, smješten iza sjedišta (kako se to kaže u sredini), što omogućava izvanredan raspored težine od 43,9% na prednje točkove i 56,1% na zadnje. Uz težinu od 1.365&nbsp;kg Enzo ima 2,06&nbsp;kg po jednoj KS.
mini|260p|Motor iz Enzo Ferrarija
Mjenjač je 6-stepeni poluautomatski (na volanu kao u F1), sa LED diodama na volanu koje upozoravaju kada promijeniti brzinu. Promjena brzine traje 150 ms. Pneumatici su Bridgestone Scuderia, naprijed 245/35ZR-19s, a nazad 345/35ZR-19s. Za kočenje Enzo koristi Brembo diskove, 483&nbsp;mm naprijed i 381&nbsp;mm nazad.

## Produkcija i cijena 
mini|desno|250p|2003 Enzo Ferrari (sa strane)
Zamišljena je proizvodnja od 349 modela (orjentaciona cijena 650 000 dolara), međutim zbog velikog interesovanja kupaca izrađeno je još 50 komada. Ipak samo bogatstvo nije bilo garant da možete imati Enzo Ferrarija. Ferrari je postavio određene kriterije za potencijalne kupce, a prekršiti te kriterije značilo je da u budućnosti nećete moći kupiti drugi model i ukidanje raznih povlastica kompanije.

U kompaniji su odlučili proizvesti još jedan model Enzo i namiriti na 400 komada. Taj model je prodan na aukciji za 950.000 €, a sredstva su uplaćena u humanitarne svrhe.

## Karakteristike 
desno|250px|mini
* zapremina - 5998&nbsp;cm3
* snaga - 485&nbsp;kW (660 KS) pri 7800 obr/min
* moment – 657 Nm pri 5500 obr/min
* crveno polje - 8200 obr/min
### Dimenzije 
* težina – 1365&nbsp;kg
* dužina – 4701&nbsp;mm
* širina - 2035&nbsp;mm
* visina - 1148&nbsp;mm
* međuosovinsko rastojanje - 2650&nbsp;mm
### Performanse 
* 0–100&nbsp;km/h – 3,65 s
* 0–161&nbsp;km/h – 6,6 s
* maksimalna brzina 350&nbsp;km/h

## Enzo kao uzor 
mini|Ferrari FXX
mini|Ferrari P4/5
mini|Maserati MC12
Enzo Ferrari je poslužio kao uzor u razvoju modela Ferrari FXX, Ferrari P4/5 by Pininfarina i Maserati MC12.

## Reference 
## Vanjski linkovi 
* HowStuffWorks: Enzo 

Kategorija:Ferrarijevi automobili